CELEX: 32015D1352
Language: sk
Date: 2015-07-30 00:00:00
Title: Rozhodnutie Komisie (EÚ) 2015/1352 z 30. júla 2015 o úhrade určitých výdavkov vyplývajúcich z poľnohospodárskych právnych predpisov Spojeným kráľovstvom v eurách [oznámené pod číslom C(2015) 5124]

5.8.2015   
            
            
               SK
            
            
               Úradný vestník Európskej únie
            
            
               L 208/33
            
         ROZHODNUTIE KOMISIE (EÚ) 2015/1352
   z 30. júla 2015
   o úhrade určitých výdavkov vyplývajúcich z poľnohospodárskych právnych predpisov Spojeným kráľovstvom v eurách
   
      
         [oznámené pod číslom C(2015) 5124]
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 108,
   keďže:
   
               (1)
            
            
               Podľa článku 108 nariadenia (EÚ) č. 1306/2013 sa od členských štátov, ktoré neprijali euro a ktoré uprednostňujú platbu výdavkov vyplývajúcich z poľnohospodárskych právnych predpisov v eurách pred platbou vo svojej národnej mene, vyžaduje, aby prijali opatrenia s cieľom zabezpečiť, aby v dôsledku používania eura nedošlo k systematickej výhode v porovnaní s použitím národnej meny.
            
         
               (2)
            
            
               Rozhodnutím Komisie 2005/443/ES (2) sa predtým schválili takéto opatrenia oznámené Spojeným kráľovstvom.
            
         
               (3)
            
            
               Spojené kráľovstvo 13. apríla 2015 oznámilo Komisii svoj úmysel zaplatiť výdavky v súvislosti s osobitnými režimami v eurách namiesto v britských librách a stanovilo opatrenia, ktoré by sa uplatňovali v súlade s článkom 108 nariadenia (EÚ) č. 1306/2013 s cieľom zabezpečiť, aby v dôsledku prednostného používania eura namiesto britských libier nedošlo k systematickej výhode.
            
         
               (4)
            
            
               Opatrenia plánované Spojeným kráľovstvom možno zhrnúť takto:
               
                           —
                        
                        
                           hospodárskym subjektom možno vyplatiť sumy stanovené v právnych predpisoch Únie v eurách,
                        
                     
                           —
                        
                        
                           hospodárske subjekty v plnej miere znášajú devízové riziko, ktoré vzniká ďalším prepočtom na britské libry,
                        
                     
                           —
                        
                        
                           hospodárske subjekty musia prijať stály záväzok minimálne na jeden rok,
                        
                     
                           —
                        
                        
                           pokiaľ ide o základnú platbu a iné priame platby podľa nariadenia Európskeho parlamentu a Rady (EÚ) č. 1307/2013 (3), hospodárske subjekty si pri predkladaní žiadosti vyberú platbu v eurách, ako sa uvádza v článku 13 ods. 1 vykonávacieho nariadenia Komisie (EÚ) č. 809/2014 (4),
                        
                     
                           —
                        
                        
                           pokiaľ ide o trhové opatrenia podľa nariadenia Európskeho parlamentu a Rady (EÚ) č. 1308/2013 (5) a nariadenia Rady (EÚ) č. 1370/2013 (6), hospodársky subjekt musí byť schválený najmenej tri mesiace vopred, aby došlo k vyplateniu v eurách; odstúpiť od dohody možno takisto len s trojmesačnou výpovednou lehotou; nové platby v eurách sú potom možné až po ročnej čakacej lehote.
                        
                     
         
               (5)
            
            
               Tieto opatrenia sú v súlade s cieľom stanoveným v nariadení (EÚ) č. 1306/2013, ktorým je zabrániť systematickej výhode vyplývajúcej z prednostného používania eura namiesto národnej meny. Mali by sa preto schváliť.
            
         
               (6)
            
            
               Rozhodnutie 2005/443/ES by sa preto malo zrušiť a nahradiť týmto rozhodnutím,
            
         PRIJALA TOTO ROZHODNUTIE:
   Článok 1
   Týmto sa schvaľujú opatrenia oznámené Spojeným kráľovstvom 13. apríla 2015 o úhrade výdavkov vyplývajúcich z poľnohospodárskych právnych predpisov uvedených v prílohe a prípadne aj zo všetkých delegovaných alebo vykonávacích aktov prijatých na základe uvedených nástrojov.
   Článok 2
   Rozhodnutie 2005/443/ES sa zrušuje.
   Článok 3
   Toto rozhodnutie je určené Spojenému kráľovstvu Veľkej Británie a Severného Írska.
   
      V Bruseli 30. júla 2015
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 549.
   
      (2)  Rozhodnutie Komisie 2005/443/ES zo 14. júna 2005 o úhrade niektorých výdavkov vyplývajúcich z právnych nástrojov súvisiacich so spoločnou poľnohospodárskou politikou Spojeným kráľovstvom v eurách (Ú. v. EÚ L 153, 16.6.2005, s. 33).
   
      (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).
   
      (4)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).
   
      (5)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).
   
      (6)  Nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (Ú. v. EÚ L 346, 20.12.2013, s. 12).
   
      PRÍLOHA
      
         OPATRENIA VYJADRENÉ A SPLATNÉ V EURÁCH
      
      
                  Schéma
               
               
                  Nariadenie
               
            
                  Priame platby
               
               
                  Nariadenie (EÚ) č. 1307/2013
               
            
                  Nákup hovädzieho mäsa
               
               
                  Nariadenie (EÚ) č. 1308/2013
                  Nariadenie (EÚ) č. 1370/2013
               
            
                  Nákup obilnín
               
            
                  Nákup masla
               
            
                  Nákup sušeného odstredeného mlieka
               
            
                  Pomoc na súkromné skladovanie hovädzieho mäsa
               
            
                  Pomoc na súkromné skladovanie masla
               
            
                  Pomoc na súkromné skladovanie syra
               
            
                  Pomoc na súkromné skladovanie ľanového vlákna
               
            
                  Pomoc na súkromné skladovanie olivového oleja
               
            
                  Pomoc na súkromné skladovanie bravčového mäsa
               
            
                  Pomoc na súkromné skladovanie ovčieho a kozieho mäsa
               
            
                  Pomoc na súkromné skladovanie sušeného odstredeného mlieka
               
            
                  Pomoc na súkromné skladovanie bieleho cukru
               
            
                  Pomoc na dodávanie mlieka a mliečnych výrobkov deťom
               
            
                  Vývozné náhrady
               
            
                  Vývozné náhrady na spracované poľnohospodárske výrobky a tovar neuvedený v prílohe I k ZFEÚ
               
               
                  Nariadenie Európskeho parlamentu a Rady (EÚ) č. 510/2014 (1)
                  
                  Nariadenie (EÚ) č. 1370/2013
               
            
         (1)  Ú. v. EÚ L 150, 20.5.2014, s. 1.